Christian Blichfeldt

Christian Blichfeldt (født 3. mars 1784 i Sæby, død 2. april 1875) var en norsk offiser og politiker. 

Han ble født i Sæby i Danmark, av sogneprest Willads Blichfeldt og Anna Catharina Møller. I 1808 kom han til Norge, og ble fenrik 1. februar og sekondløytnant 1. august, i Oplandske infanteriregiment. Den 1. mars 1809 ble han premierløytnant, og i desember 1819 ble han forfremmet til kaptein og sjef for Follougske Compagnie. 

Han ble i 1832 konstituert til matrikkelkommissær i Aker og Follo, der han fra 1834 ble fast medlem. Fra 1839 var han tollkasserer i Holmestrand. Han var stortingsrepresentant for Akershus amt i 1830–1832, og for Holmestrand bykrets 1845–1847. 

I 1845 giftet han seg med Maren Sørensen.

Referanser

Kilder 
 Bernt Moe: Biographiske Efterretninger om Eidsvolds-Repræsentanter og Storthingsmænd i Tidsrummet 1814–1845, s. 29.

Eksterne lenker 
 

Norske offiserer
Ordførere i Holmestrand
Stortingsrepresentanter for Akershus
Stortingsrepresentanter for Holmestrand
Stortingsrepresentanter 1845–1847
Stortingsrepresentanter 1830–1832